Marc Skinner

**Marc Skinner** (født 23. mars 1983) er en engelsk fotballtrener, og er Manchester Uniteds hovedtrener.

Han har UEFA A-lisens, og har tidligere trent Birmingham City og Orlando Pride.

## Trenerkarriere
### Solihull College
Skinner var akademitrener hos Solihull College, som hadde et akademi og en regional talent satsing for jenter som var knyttet opp mot den profesjonelle klubben Birmingham City. Her var han fra 2013 til 2016.

### Birmingham City
Fra og med 2006 har Skinner hatt flere forskjellige roller hos Birmingham City, inkludert *technical director*, trener for reservelaget og keepertrener for A-laget. I desember 2016 tok han over som hovedtrener for A-laget. Hans første sesong var preget av omstrukturering av de øverste ligaene, bl.a. skiftet de fra sommersesong til vintersesong, som førte til en forkortet sesong som fikk navnet «*Spring Series*» fra februar til mai i 2017, hvor klubben havnet på en 7. plass. Klubben kom seg også til FA-cupfinalen. Sesongen etter havnet de på en 5. plass.

Da han forlot klubben i januar 2019, var Birmingham på 4. plass i serien. Han fikk æren for å ha snudd om på spillemåten til Birmingham. Hvor han skapte et vellorganisert og defansivt sterkt lag med et dominerende angrepsspill, på et relativt lite budsjett i forhold til budsjettene til Manchester City, Arsenal og Chelsea som var over dem på tabellen.

### Orlando Pride
14. januar 2019 ble det kjent at Skinner tok over jobben som hovedtrener til NWSL klubben Orlando Pride, som han kalte «one of the biggest clubs in the world». Han ble klubbens andre hovedtrener noensinne, etter at Tom Sermanni forlot klubben i slutten av 2018. 

Sesongen startet tøft, uten en eneste seier på de første ni kampene. Den første seieren kom 22. juni over Sky Blue, hvor de vant 2-1. I hans debutsesong endte Orlando opp på siste plass i serien med rekordlave 16 poeng.

Den neste sesongen var sterkt preget av koronapandemien, og terminlisten ble redusert til fire kamper, hvor de tapte de tre første og spilte uavgjort mot North Carolina Courage i den siste kampen.

I Challenge Cup-en 2021 endte Orlando opp som nummer tre i en gruppe på fem, og i serien samme sesong plukket de med seg femten poeng på de syv første kampene. Sammen med de to siste kampene i cupen uten tap, tangerte de klubbens rekord på ni ubeseriede kamper på rad, som ble satt i 2017. 

Han trakk seg som hovedtrener 23. juli 2021, da det oppstod rykter om at han hadde blitt enig med Manchester United om å bli hovedtrener for klubben.

### Manchester United
29. juli 2021 returnerte Skinner til Women’s Super League og tok over som Manchester Uniteds hovedtrener, etter at Casey Stoney sluttet i mai 2021. Han signerte en toårs kontrakt, med opsjon på et tredje.  12. mai 2024 vant Skinner sitt første trofe som trener, da United vant FA-cupfinalen, etter å ha tapt finalen året før. 17. mai 2024 signerte Skinner en ny ettårs kontrakt, med opsjon på et år.

## Privatliv
Skinner er i et forhold med, tidligere spiller på det engelske landslaget, Laura Bassett. De møttes da de begge trente Birminghams U14-lag. Sammen har de datteren Saede som ble født i desember 2018, og et barn nummer to som ble født i mars 2024.

## Trenerstatistikk
Alle tellende kamper (serie og cup) er inkludert.

## Utmerkelser
**Birmingham City**

* FA-cupen finalist: 2016/17

**Manchester United**

* FA-cupen vinner: 2023/24, finalist: 2022/23

**Individuelle**

* WSL Manager of the Month: Desember 2021, Januar 2022, October 2022, Desember 2022, April 2023

## Referanser